LIČKO-SENJSKA ŽUPANIJA

OSNOVNA ŠKOLA PERUŠIĆ

Hrvatske mladeži 2, 53202 Perušić

TEL/FAX: 053/679-005

OIB: 66972856501

MB ŠKOLE: 03315576

ŠIFRA ŠKOLE: 09-302-001

ured@os-perusic.skole.hr

KLASA: 101-02/19-01-16

URBROJ: 2125/31-19-01-01

Perušić, 07. kolovoza 2019. godine

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Na temelju članka 107. Zakona o odgoju i obrazovanju u osnovnoj i srednjoj školi (NN broj: 87/08, 86/09, 92/10, 105/10, 90/11, 16/12, 86/12, 94/13, 152/14., 7/17 i 68/18.), te odredbi Pravilnika o radu i Pravilnika o postupku zapošljavanja te procjeni i vrednovanju kandidata za zapošljavanje (U daljnjem tekstu: Pravilnik), ravnateljica Osnovne škole Perušić donosi odluku o raspisivanju

**NATJEČAJA**

**za zasnivanje radnog odnosa**

1. **Voditelj/ica računovodstva** – 1 izvršitelj/ica, nepuno neodređeno radno vrijeme, 20 sati tjedno, mjesto rada: Osnovna škola Perušić

Na natječaj se mogu javiti muške i ženske osobe u skladu sa Zakonom o ravnopravnosti spolova (NN broj: 82/08., i 69.17).

**Uvjeti za popunu radnog mjesta:**

Završen diplomski sveučilišni studij ekonomije, odnosno preddiplomski ili stručni studij ekonomije (VSS ili VŠS) i jedna godina radnog iskustva.

**Uz pisanu prijavu kandidati su dužni priložiti dokaze o ispunjavanju uvjeta iz Natječaja:**

* Životopis, preslika domovnice, preslika dokaza o potrebnoj stručnoj spremi, uvjerenje nadležnog suda u skladu s člankom 106. Zakona o odgoju i obrazovanju u osnovnoj i srednjoj školi (ne starije od 6 mjeseci) i potvrda o podacima evidentiranim u HZMO.

Kandidat koji se poziva na pravo prednosti pri zapošljavanju prema članku 102. stavku 1.- 3. Zakona o hrvatskim braniteljima iz Domovinskog rata i članovima njihovih obitelji ( „Narodne novine“, br. 121/17.) pored dokaza o ispunjenju traženih uvjeta iz natječaja dužan je uz prijavu priložiti i sve potrebne dokaze potrebne za ostvarivanje prava prednosti pri zapošljavanju dostupne na poveznici Ministarstva hrvatskih branitelja: [**https://branitelji.gov.hr/UserDocsImages/NG/12%20Prosinac/Zapo%C5%A1ljavanje/POPIS%20DOKAZA%20ZA%20OSTVARIVANJE%20PRAVA%20PRI%20ZAPO%C5%A0LJAVANJU.pdf**](https://branitelji.gov.hr/UserDocsImages/NG/12%20Prosinac/Zapo%C5%A1ljavanje/POPIS%20DOKAZA%20ZA%20OSTVARIVANJE%20PRAVA%20PRI%20ZAPO%C5%A0LJAVANJU.pdf)

Kandidat koji se poziva na pravo prednosti pri zapošljavanju prema članku 9. Zakona o profesionalnoj rehabilitaciji i zapošljavanju osoba s invaliditetom ( „Narodne novine“, br. 157/13, 152/14, 39/18) pored dokaza o ispunjenju traženih uvjeta iz natječaja dužan je uz prijavu priložiti i dokaz o utvrđenom statusu osobe s invaliditetom.

Kandidati koji ostvaruju pravo prednosti pri zapošljavanju po posebnim propisima prednost u odnosu na ostale kandidate ostvaruje samo pod jednakim uvjetima, ukoliko ispunjava sve uvjete natječaja.

Kandidati su dužni u prijavi na natječaj navesti adresu odnosno e-mail adresu na koju će im biti dostavljana obavijest o datumu i vremenu procjene odnosno testiranja.

Kandidati koji su pravodobno dostavili potpunu prijavu sa svim prilozima odnosno ispravama i ispunjavaju uvjete natječaja mogu se pozvati na testiranje (intervju), a na web stranici Škole [www.os-perusic.skole.hr](http://www.os-perusic.skole.hr) će biti obavijest o datumu i vremenu testiranja.

O rezultatima testiranja kandidati će biti obaviješteni putem web stranice Škole u roku od osam dana od provedbe testiranja.

Testiranje odnosno intervju će se provesti iz područja intelektualno-kognitivne te psihološke sposobnosti, informatičke pismenosti te područja računovodstva za voditelja računovodstva.

U skladu s Uredbom Europske Unije 2016./679. Europskog parlamenta i Vijeća od 27. travnja 2016. godine te Zakonom o provedbi Opće uredbe o zaštiti podataka (NN 42./18.) prijavom na natječaj osoba daje privolu za prikupljanje i obradu osobnih podataka u svrhu provedbe natječajnog postupka i zasnivanja radnog odnosa.

Urednom prijavom smatra se prijava koja sadrži sve tražene podatke i priloge.

Nepotpune i nepravovremene prijave neće se razmatrati.

Prijave na natječaj dostavljaju se neposredno ili poštom na adresu:

**Osnovna škola Perušić, Hrvatske mladeži 2, 53202 Perušić s naznakom „za natječaj“ u roku 8 dana od dana objave.**

Rok za izvješćivanje prijavljenih kandidata na natječaj je deset dana od okončanja natječajnog postupka.

**Natječaj je objavljen** **07. kolovoza 2019. godine na mrežnoj stranici i oglasnoj ploči Osnovne škole Perušić, te na oglasnoj ploči i mrežnoj stranici Hrvatskog zavoda za zapošljavanje.**